L'Equip de Govern es reuneix amb el Centro Arqueológico Saguntino i el Col•lectiu pel Patrimoni Saguntí
25 de juny 2015

​

 L'alcalde de Sagunt, Francesc Fernández, el regidor delegat de Patrimoni, Pablo Abelleira, i la regidora delegada de Serveis Socials, María Dolores Giménez, es van reunir ahir, al costat de l'arqueòloga municipal, amb el Centro Arqueológico Saguntino i el Col•lectiu pel Patrimoni Saguntí, amb la finalitat de tenir un primer contacte amb tots dos col·lectius.

![](/media/v1fbb2br/39-reunion-centro-arqueologico-de-sagunto.jpg)

Reunió amb el Centro Arqueológico Saguntino

![](/media/i2pjgpzs/39-collectiu-pel-patriomoni-sagunti.jpg)  
Reunió amb el Col·lectiu pel Patrimoni Saguntí  

El regidor delegat de Patrimoni, Pablo Abelleira, ha explicat que en la reunió s'han fet **“unes declaracions de bones intencions intentat cercar eixa cooperació que tant trobem a faltar entre els col·lectius i el Govern Municipal. Ells ens han dit que estan ací per a ajudar-nos en tot, però estan un poquet decebuts amb els antics governs que els deien que anaven a treballar però després no portaven gens a cap”.** 

Abelleira ha destacat que des de l'Equip de Govern els van explicar **“els objectius que tenim per a esta nova legislatura, els plans de participació que volem implantar en el patrimoni, volem que aquests col·lectius ens ajuden amb tota l'experiència que ells tenen per a aplicar-la al nostre programa. Sabem que en este moment el patrimoni ha de ser tractat d'una altra manera, que pot ser una font d'ingressos molt grans per al poble i que per mitjà del patrimoni, la participació pot ser més efectiva, que és el que intentem en aquesta legislatura, que la gent participe”.** 

El delegat de Patrimoni ha avançat que “**el mes que ve anem a reunir al Consell Assessor i volem que no siga un òrgan molt exclusiu, sinó obert a la ciutadania, moltes de les reunions les anem a realitzar en llocs públics i volem que venja tothom a interessar-se per la part més important d'un poble, que és el patrimoni”.**

*   [](http://www.facebook.com/sharer.php?u=https://aytosagunto.es/va/actualitat/l-equip-de-govern-es-reuneix-amb-el-centro-arqueológico-saguntino-i-el-col-lectiu-pel-patrimoni-saguntí/ "Facebook")
*   [](http://twitter.com/share?url=https://aytosagunto.es/va/actualitat/l-equip-de-govern-es-reuneix-amb-el-centro-arqueológico-saguntino-i-el-col-lectiu-pel-patrimoni-saguntí/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-equip-de-govern-es-reuneix-amb-el-centro-arqueológico-saguntino-i-el-col-lectiu-pel-patrimoni-saguntí/ "Linked In")
*   [](mailto:?body=https://aytosagunto.es/va/actualitat/l-equip-de-govern-es-reuneix-amb-el-centro-arqueológico-saguntino-i-el-col-lectiu-pel-patrimoni-saguntí/)